Penerokaan Kaedah Fiqh dalam Perbahasan Fiqh Darah Haid: Kajian Terhadap Buku al-Ibanah wa al-Ifadhah fi Ahkam al-Haid wa al-Nifas wa al-Istihadhah ‘Ala Mazhab al-Imam al-Syafi’i
Authors: Zamri Mohd Farouq Nukman , Zabidi 'Ainul Mardhiah , Siamil Norhijjah , Hussin Zul-kifli 
Published: June 2024

Perbahasan fiqh darah haid adalah di antara bab yang sukar untuk difahami dan sering berlaku kekeliruan kerana perbahasannya yang halus. Buku al-Ibanah wa al-Ifadhah fi Ahkam al-Haid wal al-Nifas wa al-Istihadhah ‘ala Mazhab al-Imam al-Syafi’i karangan ‘Abdul Rahman al-Saqqaf adalah salah satu buku kontemporari yang sering dijadikan rujukan dalam perbahasan hukum fiqh darah wanita menurut mazhab Syafii. Oleh kerana ia sering dijadikan rujukan terutamanya oleh penuntut ilmu, maka menjadi satu kepentingan untuk merumuskan perbahasan hukumnya dalam bentuk kaedah fiqh agar mudah difahami dan diaplikasikan sekiranya terdapat isu yang sama. Justeru, artikel ini bertujuan menerokai kaedah fiqh yang digunapakai dalam perbahasan fiqh darah haid. Kajian ini sepenuhnya berasaskan kepada reka bentuk kualitatif. Kaedah pengumpulan datanya pula bersandarkan kepada kaedah analisis dokumen menerusi pembacaan terhadap karya al-Saqqaf. Pemilihan karya tersebut adalah berdasarkan kaedah persampelan bertujuan (purposive sampling). Maklumat yang diperoleh seterusnya dianalisis melalui pendekatan analisis tematik (thematic analysis) dengan menjuruskan kepada kaedah-kaedah fiqh. Meskipun al-Saqqaf tidak menyatakan kaedah fiqh yang digunakan dalam perbincangan beliau, dapatan kajian menunjukkan bahawa terdapat sepuluh kaedah fiqh yang dikenalpasti sesuai dengan perbincangan hukum fiqh darah haid menurut mazhab Syafii. Hal ini membuktikan bahawa perbahasan hukum fiqh menurut mazhab Syafii adalah hasil ijtihad para ilmuan mazhab Syafii berdasarkan kaedah fiqh. Selain itu, dengan mengetahui kaedah fiqh disebalik sesuatu hukum, para pengikut mazhab Syafii akan lebih mudah memahami hukum yang dinyatakan dan mereka juga akan lebih menghargai nilai hukum tersebut. Kajian ini mencadangkan agar usaha penerokaan kaedah fiqh ini boleh diteruskan dalam perbahasan fiqh darah nifas dan istihadhah pula.
Fiqh debates on blood during menstruation period is one amongst many difficult topic to understand and often invites confusion within its subtle discussion. The scripture al-Ibanah Wa al-Ifadhah Fi Ahkam Al-Haid Wal Nifas Wal Istihadhah ‘Ala Mazhab Al-Imam Al-Syafi’i written by ‘Abdul Rahman al-Saqqaf is one of the contemporary books that is used as reference on the fiqh law debate under mazhab Syafii. As one of the important reference often used by the public, it is vital to explore the Islamic legal maxim behind the fiqh law deliberation within the scripture. Hence, the main objective of this study is to explore the different Islamic legal maxim used by fuqaha mazhab Syafii in discussing menstrual blood fiqh. The study uses qualitative research. Data is collected from document analysis through book reading of the scripture by al-Saqqaf. This scripture is chosen by purposive sampling and all information and data collected are arranged and analysed using thematic analysis for all the different Islamic legal maxim selected. The study showed ten (10) different Islamic legal maxim used behind the deliberation of menstrual blood under mazhab Syafii eventhough it is not directly mentioned within the book. This proved that the fiqh law deliberations under mazhab Syafii are the result of ijtihad by fuqaha of mazhab Syafii on the different Islamic legal maxim. Besides that, through fiqh understanding, it will be easier for the public to understand and follow which will allow mazhab Syafii followers to appreciate the given fiqh law value. This study suggest further exploration on fiqh on the subject of nifas and istihadah, branches related to menstruation.